ജാങ്കി ബോഡിവാല

പ്രധാനമായും ഗുജറാത്തി സിനിമകളിൽ അഭിനയിക്കുന്ന ഒരു ഇന്ത്യൻ നടിയാണ് ജാങ്കി ബോഡിവാല (ജനനം 30 ഒക്ടോബർ 1995). ഛെല്ലോ ദിവസ് (2015), ഛുട്ടി ജാഷെ ഛക്ക (2018), നാഡി ദോഷ് (2022), വഷ് (2023), എന്നീ ചിത്രങ്ങളിൽ അവർ അഭിനയിച്ചിട്ടുണ്ട്. അവരുടെ ആദ്യ ബോളിവുഡ് ചിത്രമായ ഷൈറ്റാൻ (2024) എന്ന ചിത്രത്തിലൂടെയാണ് അവർ കൂടുതലായും അറിയപ്പെടുന്നത്.

ആദ്യകാല ജീവിതം
1995 ഒക്ടോബർ 30 ന് ഗുജറാത്തിലെ അഹമ്മദാബാദിലാണ് ഭരതിൻ്റെയും കാശ്മീര ബോഡിവാലയുടെയും മകളായി 
ജാങ്കി ബോഡിവാല ജനിച്ചത്. അവർക്ക് ധ്രുപദ് ബോഡിവാല എന്ന സഹോദരനുമുണ്ട്. അഹമ്മദാബാദിലെ എംകെ സെക്കൻഡറി & ഹയർ സെക്കൻഡറി സ്കൂളിൽ നിന്നാണ് അവർ സ്കൂൾ വിദ്യാഭ്യാസം പൂർത്തിയാക്കിയത്. അവർ ഗാന്ധിനഗറിലെ ഗോയങ്ക റിസർച്ച് ഇൻസ്റ്റിറ്റ്യൂട്ട് ഓഫ് ഡെൻ്റൽ സയൻസിൽ നിന്ന് ബാച്ചിലർ ഓഫ് ഡെൻ്റൽ സർജറിയിൽ (ബിഡിഎസ്) ബിരുദം നേടി. മിസ് ഇന്ത്യ 2019 ലും അവർ പങ്കെടുത്തിട്ടുണ്ട്. അവിടെ അവർ മിസ് ഇന്ത്യ ഗുജറാത്തിൻ്റെ ടോപ്പ് 3 ഫൈനലിസ്റ്റിൽ ഉൾപ്പെട്ടിരുന്നു.

കരിയർ
കൃഷ്ണദേവ് യാഗ്നിക് രചനയും സംവിധാനവും നിർവഹിച്ച ഗുജറാത്തി ചിത്രമായ ഛെല്ലോ ദിവസ് എന്ന ചിത്രത്തിലൂടെയാണ് 
ജാങ്കി ബോഡിവാല തൻ്റെ അഭിനയ അരങ്ങേറ്റം നടത്തിയത്. 2015 നവംബർ 20-ന് ലോകമെമ്പാടുമുള്ള 231 തിയേറ്ററുകളിൽ റിലീസ് ചെയ്ത ചിത്രം നിരൂപകരിൽ നിന്നുള്ള നല്ല അവലോകനങ്ങളും വാണിജ്യ വിജയവും നേടി.

2017-ൽ ഓ! എന്ന ചിത്രത്തിൽ അവർ അഭിനയിച്ചു. താരീ ,  തംബുറോ ' , ദൗദ് പക്കാഡ്. അവർ പിന്നീട് ചുട്ടി ജാഷേ ഛക്ക ,  തരി മാതേ വൺസ് മോർ (2018), ബൗ നാ വിചാര് (2019) തുടങ്ങിയ ചിത്രങ്ങളിൽ അഭിനയിച്ചു. കൃഷ്ണദേവ് യാഗ്നിക്കിൻ്റെ നാദി ദോഷിൽ (2022) യാഷ് സോണിക്കൊപ്പം അവർ പ്രത്യക്ഷപ്പെട്ടു. 2023-ൽ അവർ വാഷിൽ അഭിനയിച്ചു. അത് ഒരു ബ്ലോക്ക്ബസ്റ്റർ ചിത്രമായിരുന്നു. ആ ചലച്ചിത്രത്തിലെ
ജാങ്കി ബോഡിവാലയുടെ അഭിനയത്തെ പ്രേക്ഷകർ പ്രശംസിച്ചു.

2024-ൽ അജയ് ദേവ്ഗൺ , ജ്യോതിക , ആർ. മാധവൻ എന്നിവർക്കൊപ്പം "വാഷ്" എന്ന ചിത്രത്തിൻ്റെ റീമേക്കായ ഷൈത്താനിലുടെയാണ് അവർ ബോളിവുഡിൽ അരങ്ങേറ്റം കുറിച്ചത്. ആ സിനിമയിൽ ആര്യയുടെ വേഷം അവർ വീണ്ടും അവതരിപ്പിച്ചു.

മാധ്യമങ്ങൾ
2019-ൽ ദി ടൈംസ് മോസ്റ്റ് ഡിസൈറബിൾ വുമണിൽ ജാങ്കി ബോഡിവാല 50-ാം സ്ഥാനത്തായിരുന്നു.

ബാഹ്യ ലിങ്കുകൾ



അവലംബം

വർഗ്ഗം:ഒക്ടോബർ 30-ന് ജനിച്ചവർ
വർഗ്ഗം:1995-ൽ ജനിച്ചവർ